Ciro Pollini

**Ciro Pollini**, nado o 27 de xaneiro de 1782 en Alagna, Ducado de Milán, Sacro Imperio Romano-Xermánico (hoxe na provincia de Pavia, Italia), e finado o 1 de febreiro de 1833 en Verona, Reino Lombardo-véneto, Imperio austríaco, foi un médico, cirurxián, filósofo, botánico e profesor de botánica italiano.

## Traxectoria 
Despois de onter o seu doutoramento en Medicina na Universidade de Pavia en 1802, Pollini prefiriu dedicarse aos estudos de Botánica. Trasladouse a Milán e, en 1805 foi nomeado suplente do profesor Vitma, na cátedra de Botánica e Agricultura,A suplencia conferíase especificando que sería outorgada por mérito, pero non co dereito de ocupar a vacante cando faltase o titular. Á morte de Vitman, o 5 de marzo de 1806, Pollini continuou co seu posto temporal e presentou unha petición para obter a cátedra que, con todo, foi asignada en marzo de 1807 a Paolo Sangiorgio, licenciado en Farmacia en Pavia, que pasoo a ser profesor no Liceo e director do Xardín Botánico de Brera, mentres que Pollini foi nomeado profesor de botánica e agricultura no Liceo de Verona.

En 1808 Pollini foi un dos fundadores da Sociedade Literaria de Verona. Entre outras cousas dedicouse ao estudo da flora presente no Monte Baldo e das enfermidades das oliveiras na zona de Verona. Publicou diversos textos e está considerado como o autor da maior obra dedicada á flora do Véneto.  

Durante a súa curta carreira describiu numerosas novas especies vexetais, especialmente das failias das Asteraceae, Poaceae, Leguminosae e Orchidaceae.

Morreu en Verona o 1 de febreiro de 1833, dun ataque cardíaco, aos 51 anos.

## Algunhas publicacións 
* 1810. ''Elementi di botanica compilati da Ciro Pollini dottore in filosofia medicina e chirurgia ... con molte tavole in rame disegnate dall'autore volume 1. e 2*. Verona: Tipografía Moroni.
* 1816. *Viaggio al Lago di Garda e al Monte Baldo in cui si ragione delle cose naturali etc.* Verona.
* 1822. *Flora Veronensis quam in prodromum Floræ Italiæ Septentrionalis exhibet Cyrus Pollinius tomus primus, sendus et tertius*. Verona: tipografía e edición da Sociedade Tipográfica.
* 1827. *Osservazioni meteorologiche del signor Gio. Federico Mayer, atte in Verona nell'anno 1827. Per commissione dell'Accademia d'agricoltura, commercio e arti*. (Con G. F. Mayer) e *Osservazioni agrarie del signor Ciro dottor Pollini, fatte in Verona nell'anno 1827*.   
* 1833. *Sulla nuova dottrina medica italiana o browniana riformata. Lettera al dottor Pietro Carpanelli*.
* 1833. *Catechismo agrario*. 5ª ed. Revisada e ampliada do primeiro impreso da Academia de Agricultura, Comercio e Artes de Verona. Ed. Milano: Tip. di G. Silvestri, 1854. (Contén noticia necrolóxica do autor).

## Honores 
* A el está dedicado o Instituto "Ciro Pollini" de Mortara, provincia de Pavia.
* En 1819 foi nomeado membro da Academia de Ciencias de Turín.
### Epónimos 
;Xénero:
* (Poaceae) *Pollinia* (Spreng.) Trin.

;Especies:
* (Asteraceae) *Leontodon pollinii* Welw. ex Rchb.
* (Caryophyllaceae) *Silene]] pollinii* Nyman
* (Leguminosae) *Genista pollinii* Spreng. ex Pollini
* (Orchidaceae) *Orchis polliniana* Spreng.
* (Primulaceae) *Primula polliniana* Moretti
* (Rosaceae) *Rosa polliniana* Spreng.
* (Coccoidea), *Pollinia pollinii'', que el mesmo descubriu nas oliveiras do lago de Garda. 

## Abreviaturas 
* A abreviatura **Pollini** emprégase para recoñecer a Ciro Pollini como autoridade na descrición e taxonomía en  botánica.
* A abreviatura **Pollini** emprégase para recoñecer a Ciro Pollini como autoridade na descrición e taxonomía en zooloxía.

## Notas 
## Véxase tamén 
### Bibliografía 
* 
* 
* 
* 
*